Desa KEDA Bagan Sena

Desa KEDA Bagan Sena 

 Latar Belakang 
Desa KEDA merupakan penempatan yang diwujudkan oleh Lembaga Kemajuan Wilayah Kedah (KEDA) bermula dari tahun 1989 kepada penduduk Negeri Kedah yang termasuk dalam kategori Miskin Tegar. Terdapat 56 Desa KEDA di kawasan operasi KEDA yang dikategorikan kepada tiga jenis penempatan iaitu Program Perumahan Rakyat Termiskin (PPRT), Keselamatan dan Pembangunan (KESBAN) dan Kampung Tradisional.

Desa KEDA Bagan Sena adalah salah satu penempatan yang dibangunkan di bawah  Program Penempatan Rakyat Termiskin (PPRT) oleh Lembaga Kemajuan Wilayah Kedah (KEDA) pada tahun 1991. Desa KEDA ini mula diduduki secara berperingkat pada tahun 1993, 1996 dan 2002. Bilangan rumah adalah  sebanyak 117 buah dan telah memberi manfaat kepada 685 orang penduduk Daerah Kulim.

 Sejarah Kampung 
Desa KEDA Bagan Sena merupakan sebuah penempatan semula yang dikategorikan sebagai kampung PPRT. Pembukaan perkampungan ini berkait rapat dengan Kampung Labu Besar. Hal ini kerana pada masa dahulu terdapat ramai pedagang yang telah datang berdagang di kawasan tersebut. Suatu masa dahulu Labu Besar lebih dikenali sebagai Labuh Besar kerana ia menjadi tempat pedagang melabuhkan sampan yang membawa barang dagangan melalui Sungai Baling. Selain itu, ketiadaan tempat bermalam yang sempurna menyebabkan pedagang bersepakat untuk berbagan di sebuah kawasan yang tidak jauh dari Labuh Besar. Berbagan pada waktu itu bermaksud bermalam atau bersinggah di suatu tempat. Oleh yang demikian, setiap kali pedagang berlabuh mereka sering menyebut ‘kita berbagan di sana’. Maka dari situlah timbulnya nama Bagan Sena. Sejak dari itu, perkampungan ini pun dibuka dan ramai yang berhijrah dan menetap di Kampung Bagan Sena. Nama Desa KEDA Bagan Sena diambil bersempena nama Kampung Bagan Sena.

 Info Desa 
+Nama DesaDesa KEDA Bagan SenaMukimBagan SenaDUNMerbau PulasParlimenPadang SeraiDaerahKulimNegeriKedah Darul Aman

 Geografi 
Desa KEDA Bagan Sena terletak di kawasan tanah berbukit yang dikelilingi dengan kelapa sawit. Keluasan kawasan ini ialah 31.38 ha meliputi kawasan perumahan, pertanian, surau, dewan dan gerai. Kawasan tanah yang berbukit diusahakan dengan tanaman nanas dan serai. 

 Kepimpinan 
Desa-desa KEDA yang diwujudkan mempunyai Jawatankuasa Pasukan Perancang Pelaksana Program (4P) dipilih melalui Mesyuarat Agung 4P yang diadakan 2 tahun sekali bagi merancang dan melaksanakan program atau aktiviti untuk pembangunan Desa KEDA ke arah melahirkan komuniti yang sejahtera. Pejabat KEDA Zon 6, Kulim yang diketuai oleh Pegawai Pembangunan Zon dan seorang penyelia merupakan wakil KEDA yang dipertanggungjawab untuk membangunkan Desa KEDA Bagan Sena. Penyelia kampung  akan berhubung dengan Jawatankuasa 4P yang akan membantu dalam pelaksanaan program dan tugas-tugas lain yang diarahkan dari semasa ke semasa. Jawatankuasa 4P terdiri daripada 15 ahli jawatankuasa iaitu Pengerusi, Timbalan Pengerusi, Setiausaha, Bendahari dan 11 Biro yang membantu KEDA melancarkan perjalanan program demi memastikan kesejahteraan penduduk.

 Senarai Ahli Jawatankuasa 4P Desa KEDA Bagan Sena 
Senarai Ahli Jawatankuasa 4P Desa KEDA Bagan Sena bagi sesi 2022/2024 adalah seperti berikut :
+JawatanPenyandangPengerusiDahalan bin DarusTimbalan PengerusiAdanan bin HashimSetiausahaAbd Wahab bin Abu BakarBiro Kewangan/BendahariRamlah binti Mat IsaBiro Pembangunan PrasaranaKhalid bin JaafarBiro Keselamatan dan KesihatanJohari bin HussainBiro Ekonomi dan KeusahawananKhalijah binti Che MeeBiro Kesejahteraan dan KeceriaanKhalid bin JaafarBiro Belia, Sukan & NGOMuhammad Muaz bin Abdul ManadBiro Pengurusan KewanganRamlah binti Mat IsaBiro Pendidikan & InovasiTiadaBiro Agama dan KerohanianMat Saad bin Abdul RahmanBiro Kebajikan dan KesukarelawanSalmah binti MohamedBiro Teknologi Maklumat & KomunikasiMarzieyah binti Abd ManabBiro Hal Ehwal Wanita & KeluargaRoslina binti Abd Rahim

 Maklumat Penduduk 
+PerkaraBilangan (orang)Jumlah Keseluruhan Penduduk450Jumlah Keluarga117Bilangan Penduduk Lelaki252Bilangan Penduduk Perempuan198

 Pendidikan 
Tahap pendidikan penduduk Desa KEDA Bagan Sena adalah seperti berikut :
+KelulusanBilangan (orang)Sijil Kemahiran Bertauliah27Diploma45Ijazah12Jumlah84

 Pendapatan Kasar Isi Rumah 
Penduduk Desa KEDA Bagan Sena dikategorikan sebagai Penduduk Luar Bandar Semenanjung Malaysia yang berpendapatan rendah. Rata-rata penduduk merupakan golongan B40 yang berpendapatan rendah. Pendapatan Kasar Isi Rumah adalah seperti berikut :
+Purata Pendapatan (RM)Bilangan Penduduk (orang)<RM530.0093RM531.00 - RM790.0091RM791.00 – RM1,319.0014>RM1,319.00172

 Kegunaan Tanah 
Secara keseluruhannya, pembangunan tanah untuk Desa KEDA Bagan Sena ialah sebanyak 31.38ha yang merangkumi kawasan surau/dewan 0.78ha, tapak kediaman 12.05ha, kawasan pertanian 28.96ha, tapak perniagaan 1.39ha dan lain-lain 9.46 ha. 

 Hak Milik Penduduk 
Bilangan kenderaan yang dimiliki penduduk seperti berikut :
+Jenis KenderaanBilangan (unit)Kereta107Motosikal197Lori2Van1Basikal19

 Kemudahan Asas 
Dari segi infrastruktur asas, terdapat jalan kampung berturap sedia ada sepanjang 5km. Bekalan air terawat dalam kategori Sistem Bekalan Air Awam merangkumi semua rumah sebanyak 117 unit rumah. Bekalan elektrik dalam kategori grid sedia ada digunakan oleh semua rumah kediaman. Sistem pembentungan menggunakan Tandas Sanitasi yang dilengkapi dengan rumah tandas dan slab, paip penyambung outlet, tangki najis/ septik dan bekalan air.

Dari segi capaian/ akses liputan, talian internet ada tetapi tahap kepuasanatau liputan kurang baik. Telefon bimbit ada dan tahap kepuasan kurang baik manakala siaran televisyen dan radio ada dan tahap kepuasan baik.

Dari segi infrastruktur awam, Desa KEDA Bagan Sena dilengkapi dengan sebuah surau/dewan, sebuah Pusat Komuniti Desa, sebuah Tadika, sebuah bilik gerakan, sebuah pusat ilmu serta lima buah gerai.

 Golongan Khas 
Golongan Orang Kurang Upaya (OKU) dan Golongan Khas di Desa KEDA Bagan Sena adalah seperti berikut :
+PerkaraBilangan (orang)OKU2 (L) 4 (P)Bapa Tunggal6Ibu Tunggal6Anak Yatim108